**Приложение**

**СЪОБЩЕНИЕ ЗА**

**ПРОВЕЖДАНЕ НА** **КОНСУЛТАЦИИ**

по **Доклад за** **екологична оценка (ДЕО) на проект на Програма за трансгранично сътрудничество ИНТЕРРЕГ VI-A Румъния – България 2021-2027 г. с приложенията към него**

1. **Информация за Възложителя на програмата:**

**Възложител:** Министерство на развитието, благоустройството и администрацията, Румъния

**Пълен пощенски адрес:** Румъния, 050706 гр. Букурещ, бул. Либертатий № 16, Северно крило, Сектор 5

**Тел.:** +40 372 111 339  **E-mail:** robg@mlpda.ro

**Национален орган за България:** Дирекция „Управление на териториалното сътрудничество“ към Министерство на регионалното развитие и благоустройството (МРРБ)

**Пълен пощенски адрес:** гр. София 1202, ул. „Св. Св. Кирил и Методий“ № 17-19

**Лице за контакти:** Десислава Георгиева – директор на дирекция „Управление на териториалното сътрудничество“, Министерство на регионалното развитие и благоустройството

**Телефон: 02/9405556**

**e-mail:** **na-ro-bg@mrrb.government.bg**

1. **Обща информация за предложената програма**

**а) Основание за изготвяне на програмата**

Изготвянето на програмите за трансгранично сътрудничество се на Регламент (ЕС) 2021/1060 на Европейския парламент и на Съвета от 24 юни 2021 година за установяване на общо приложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика (Общ Регламент) и за Регламент (ЕС) 2021/1059 на Европейския парламент и на Съвета от 24 юни 2021 година, относно специалните разпоредби за цел „Европейско териториално сътрудничество“ (Interreg), подкрепяна от Европейския фонд за регионално развитие и инструменти за външно финансиране (Интеррег Регламент).

На национално ниво водещи документи за изготвянето на програмата са:

* Проект на Споразумение за партньорство, съдържащ списък на програмите по Интеррег;
* Решение № 196 на Министерския съвет от 11 април 2019 г. за одобряване на Анализ на социално-икономическото развитие на България 2007-2017 г. за определяне на националните приоритети за периода 2021-2027 г., на списък с целите на политиките, които да бъдат подкрепени през програмен период 2021- 2027 г., и на списък с програми и водещи ведомства за разработването им, с което Министерството на регионалното развитие и благоустройството (МРРБ) е определено за водещо ведомство за разработването на програмите по цел Европейско териториално сътрудничество (Interreg) 2021 – 2027 г.;
* Постановление № 142 на МС от 2019 г. за разработване на стратегическите и програмните документи на Република България за управление на средствата от фондовете на ЕС за програмен период 2021-2027 г.

**б) Период на действие и етапи на изпълнение на програмата**

Програмата се изготвя за периода 2021-2027 г., с допустимост на разходите до 31.12.2029 г..

**в) Териториален обхват**

Териториалният обхват на програмата е трансграничен, както следва:

* **Република Румъния** – *7 NUTS III окръга: Мехединци, Дол, Олт, Телеорман, Гюргево, Кълъраш и Констанца;*
* **Република България** - *8 NUTS III области: Видин, Враца, Монтана, Велико Търново, Плевен, Русе, Добрич и Силистра.*

**г) Засегнати елементи от Националната екологична мрежа /НЕМ/**

Програмата се отнася за посочения териториален обхват, като съобразно нивото на предвижданията (допустими дейности и мерки) не може да се определи засягането на конкретни елементи на НЕМ.

**д) Основни цели на програмата**

За *Програма за трансгранично сътрудничество ИНТЕРРЕГ VI-A Румъния – България 2021-2027 г.* са идентифицирани следните цели на политиката, за реализацията на които ще допринесе изпълнението й:

* Цел на политиката 2: „По-зелена, нисковъглеродна Европа“;
* Цел на политиката 3: „По-добре свързана Европа чрез подобряване на мобилността и регионалната свързаност на ИКТ“;
* Цел на политиката 4: „По-социална Европа – реализиране на европейския стълб на социалните права“;
* Цел на политиката 5: „Европа по-близо до гражданите“.

За постигане на целите са определени приоритети, специфични цели и дейности.

**е) Финансиране на програмата**

Програмата се финансира от Европейския съюз, чрез Европейския фонд за регионално развитие (ЕФРР) и национално съфинансиране от двете партниращи държави.

**ж) Срокове и етапи на изготвянето на програмата и наличие, нормативно регламентирано на изискване за обществено обсъждане или др. процедурна форма за участие на обществеността**

Работата по изготвяне на програмата се подпомага от сформирана за целта Работна група.

Проектът на документа се консултира с Европейската комисия.

За провеждане на консултации по Доклада за екологична оценка и проекта на програмата се следват разпоредбите на чл. 20 от Наредбата за условията и реда за извършване на екологична оценка на планове и програми и ПМС № 142 на МС от 2019 г. за разработване на стратегическите и програмните документи на Република България за управление на средствата от фондовете на ЕС за програмния период 2021-2027 г..

1. **Информация за органа, отговорен за прилагането на програмата**

Отговорен орган за прилагането на програмата като национален орган за България е

Дирекция „Териториално сътрудничество“ към МРРБ.

1. **Орган за приемане/одобряване/утвърждаване на програмата**

Програмата се одобрява от Европейската комисия.

Редът за разработване на проектите на трансграничните програми за програмен период 2021–2027 г., тяхното внасяне, разглеждане и одобрение на национално ниво е разписан в ПМС № 142/2019 г. На национално ниво проектите на програми се обсъждат от Съвета за координация при управлението на средствата от Европейския съюз и се одобряват от Министерския съвет, преди изпращането им за одобрение от Европейската комисия.

1. **Информация за начина на заплащане на дължимата такса в размер, определен съгласно Тарифата за таксите, които се събират в системата на Министерството на околната среда и водите**

Дължимата такса в размер, определен съгласно Тарифата за таксите, които се събират в системата на Министерство на околната среда и водите, ще бъде заплатена при предоставяне на Искане за издаване на становище за екологична оценка.

1. **Място за публичен достъп**

Документите (проект на **Програма за трансгранично сътрудничество ИНТЕРРЕГ VI-A Румъния – България 2021-2027 г., Доклад за ЕО с приложения, в т.ч. Нетехническо резюме на Доклада за ЕО) са предоставени за достъп в:**

* Сградата на Дирекция „Управление на териториалното сътрудничество“ към МРРБ, на адрес: гр. София 1000, ул. „Стефан Караджа“ № 9, всеки работен ден от 9.30 до 17.30 ч.;
* Интернет-страница:

https://www.mrrb.bg/bg/normativni-aktove/strategii-programi-i-planove/

1. **Време за публичен достъп**

30 дни от датата на публикуване на настоящото съобщение: от **21.02.2022 г. до 23.03.2022 г.**, включително

1. **Начин за изразяване на становище**

Становищата и мненията могат да се депозират:

* на място чрез деловодството в сградата на МРРБ: гр. София 1202, ул. „Св. Св. Кирил и Методий“ № 17-19, всеки работен ден от 9.00 до 17.30 ч.
* по електронна поща: na-ro-bg@mrrb.government.bg
1. **Обществено обсъждане**

Поради епидемиологичната обстановка в страната и предвид разпоредбата в чл. 14, ал. 2 от ПМС № 142/2019 г., общественото обсъждане (като част от консултациите по чл. 20 от Наредбата за условията и реда за извършване на екологична оценка) ще се проведе дистанционно, в електронна среда, в реално време, на **25.03.2022 г. от 10:00 ч.,** посредством платформа Webex.

Желаещите следва да изпратят заявка за участие в общественото обсъждане до 17.00 ч. на 23.03.2022 г. на електронен адрес: na-ro-bg@mrrb.government.bg, като посочат:

1. Име;
2. Електронна поща;
3. Дали желаят да се включат като граждани или представители на институция/фирма/друго.